Referat af bestyrelsesmøde i SLV 15/8-2023
Deltagere: Lars Holten, Peter Rahbek, Allan, Bente, Birgit, Mette, Birgitte, Peter H og Henrik.
Afbud fra Christina og Henning.
 
1. Referent: Peter Høg. 
2. Ordstyrer: Lars Holten. 
3. Sommerens forløb i Sagnlandet
Sommeren er gået rigtig godt. Der har været lidt flere besøgende før sommerferien end forventet. Frem til nuværende tidspunkt har der været cirka 48.000 gæster plus skoleelever. Skoleferien er nu slut, men til gengæld er der mange udenlandske turister, også flere end tidligere. Det er indtrykket, at Sagnlandet er blevet godt kendt i udlandet og er et yndet udflugtsmål.
Sagnlandets Lejres Venneforening har for tiden omkring 660 medlemmer, og det er stadigvæk et pænt højt tal.
Naturturen, som Henrik stod for, havde omkring ti deltagere og var et vellykket arrangement. Der var meget at fortælle om, og det var en god dag.
Natursidning ved vejleder Mia var en anden begivenhed, som var en succes.
Den nye flisebelægning ved indgangen er blevet taget vældig godt imod af gæster og er til daglig glæde for Sagnlandet.
Peter Rahbek fortæller, at ved skibssætningen er en låge blevet ombygget, da den kunne blæse op og dyrene slippe ud. Nu kan kørestolbrugere desuden passere den.
 
4. Venneaftenen torsdag den 31.august
Indtil nu er der 52 tilmeldt. Alle der ønsker at deltage opfordres til at melde sig hurtigt til.
Der er behov for hjælpende hænder ved arrangementet, og Henrik samt dagens referent melder sig til at hjælpe ved grillen.
[bookmark: _GoBack]Som det fremgår af indbydelsen til venneaftenen, vil der være en del forskellige begivenheder, hvor bl.a. Sagnlandets håndværkere, krigere og fortællere deltager.
I Kongehallen vil der være et arrangement med fortælling, og fra 18.30-tiden vil der være udskænkning af frankisk vin.
Klokken 19.30 optræder i en skjald med fortællinger.
Klokken 20 vil Venneforeningens forperson Christina sige tak for i aften.
Der er brug for, at nogle af vennerne bliver hængende, efter arrangementet er slut, og hjælper med at rydde op.
Kan man deltage, kan man skrive til direktør Lars Holten på lah@sagnlandet.dk. 

5. Koncertarrangement den 16. november.
Bestyrelsen taler om, hvorvidt det fortsat er godt at holde fast i den dato og ender med at beslutte, at det gør vi. Orkestret Pøbel vil optræde med middelaldermusik. Ved arrangementet vil det være muligt at købe drikkevarer.
Venner/gæster opfordres til at huske lommelygte eller pande-lampe, da det er mørkt udenfor i Sagnlandet ved arrangementet.
Der nedsættes en lille arbejdsgruppe bestående af Henrik, Birgitte og Peter samt Christina. Peter Rahbek vil sørge for at finde fakler samt ledninger og andet nødvendigt frem.
 
6. Eventuelt. Henning har modtaget en forespørgsel fra smeden om støtte til indkøb af fire nye esser med blæsere. Der er vedlagt tilbud på disse.
Bestyrelsen er positiv overfor at støtte projektet. Vi vil lige sikre os vores økonomiske status inden den endelige beslutning.
 
Næste møde bliver tirsdag den 19. september klokken 18.00

